Easee erkender: De svenske myndigheder havde ret

Norske Easee har besluttet at droppe appelretssagen mod den svenske tilsynsmyndighed Elsäkerhetsverket, vedrørende forbuddet mod salg af ladeboksene Home and Charge i Sverige. I stedet vil selskabet kigge fremad og “sikre overholdelse af myndighedernes krav”.

Samtidig erkender selskabet, at den tekniske dokumentation for ladeboksene ikke var tilstrækkelig, da produkterne blev markedsført, og at mærkningen og overensstemmelseserklæringen ikke opfyldte de formelle krav.

– Vi ønsker at anerkende det svenske sikkerhedsagenturs arbejde med at opretholde industristandarder og forbrugersikkerhed. De har identificeret klare områder for forbedring, og for os har det været vigtig læring, siger Lene Kristin Wilhelmsen, Juridisk og Compliance Director hos Easee.

Det var den 14. marts 2023, at svenske Elsäkerhetsverket stoppede salget af produkterne Home og Charge. Samtidig blev der stillet krav om foranstaltninger til de allerede installerede opladere i landet. Det er sidstnævnte, som Easee nu vil koncentrere sig om at få løst.

Målet er at undgå, at der skal installeres eksterne jordfejlsafbrydere på samtlige installationer.

– Vi har gennemtestet ladeboksene og opdateret den tekniske dokumentation i samråd med uafhængige og akkrediterede testhuse. Den nye tekniske dokumentation, overensstemmelseserklæringen og mærkningen af ​​opladerne opfylder nu de formelle krav, siger Easees midlertidige daglige leder, Erik Færevaag.

Ny dokumentation godkendt i Schweiz

Flere lande valgte at foretage deres egne undersøgelser, som følge af salgsforbuddet i Sverige. Den 14. marts 2024 godkendte Schweiz den opdaterede tekniske dokumentation.

Omkring 20.000 danskere trækker strøm til elbilen fra en af de omstridte ladebokse. Easee trak Home fra det danske marked i august sidste år og sælger nu kun sit Charge Lite produkt herhjemme.

Den danske Sikkerhedsstyrelsen har tidligere meddelt, at de ikke vil hjemkalde de ladebokse, der allerede er monteret.

Læs mere om sagens forløb:

Populær ladeboks får kritik af svensk myndighed (9. februar).

Afviser kritik af populær ladeboks (16. februar).

Ladestander får salgsforbud i Sverige (15. marts).

Nye Easee-problemer: Holland truer med forbud (10. april).

Nyt nederlag til norsk ladeboks (9. juni).

Norge dumper også Easee-ladeboksen (12. juni).

Vil løse salgsforbud med klistermærker (20. juni).

Klar med ny ladeboks til august (19. juli).

Inkassosagerne vælter ind over Easee (25. juli).

Danmark forbyder salg af Easee-ladeboksen (1. august).

Sikkerhedsstyrelsen vil ikke hjemkalde Easee-ladebokse (3. august).

Easee har lanceret ny ladeboks (24.august).

Grønt lys for omstridt ladeboks i Schweiz (30. marts).

Easee erkender: De svenske myndigheder havde ret